open-index/open-wikipedia-markdown huggingface dataset:
Kostoľany nad Hornádom

**Kostoľany nad Hornádom** (v minulosti *Kosceľany, Kostolany*, ) sú obec na Slovensku v okrese Košice-okolie. V rokoch 1961 až 2003 boli Kostoľany súčasťou obce Družstevná pri Hornáde.

## Kultúra a zaujímavosti
### Pamiatky
* Rímskokatolícky kostol sv. Štefana Prvomučeníka, jednoloďová pôvodne gotická stavba so segmentovým ukončením presbytéria a vežou tvoriacou súčasť jej hmoty z obdobia okolo roku 1480. V roku 1774 bol zásadne neskorobarokovo prestavaný. Následne ešte v roku 1891 a 1929. Interiér je zaklenutý pruskou klenbou a presbytérium českou plackou. Autorom výmaľby kostola z roku 1929 je R. Orosz. Hlavný oltár je neorenesančný z roku 1891, kazateľnica je rokoková z doby vzniku kostola. Tojosové priečelie kostola je členené pilastrami, bočné polia sú dekorované nikami. Veža s terčíkovou rímsou je ukončená barokovou helmicou. 

## Osobnosti obce
### Rodáci
* Mária Martončíková-Kočanová (* 1890 – † 1976), učiteľka, neskôr spisovateľka a dramatička. 
* Jozef Martončík - László Mécs (* 1895 – † 1978), katolícky kňaz,  prepošt, profesor a básnik. 
* Matilda Mareková-Pálfyová (* 1912 – † 1944), športovkyňa, reprezentantka Československa v športovej gymnastike.

## Referencie

## Iné projekty

## Externé odkazy
* 


Kategória:Obce okresu Košice-okolie
Košická Belá

**Košická Belá** () je obec na Slovensku v okrese Košice-okolie.

## Polohopis
Obec leží v Hámorskej brázde podcelku Kojšovská hoľa, ktorá zaberá východnú časť Volovských vrchov. Úzkym údolím preteká potok Belá, ktorý ústí do vodnej nádrže Ružín. 

Západným okrajom Košickej Belej vedie cesta II/547 z Košíc do Spišského Podhradia, na ktorú sa pripája centrom obce vedúca cesta III/3349. Okresné a zároveň krajské mesto je vzdialené  juhovýchodne, Gelnica leží  severozápadne a rovnakým smerom sú i  vzdialené Krompachy.

## Dejiny
Obec sa vyvíjala ako pôvodne štyri samostatné obce. V roku 1944 bol k obci Košické Hámre (pôvodne *Košické Hámry*, , ) pričlenený Malý Folkmar (pôvodne *Malý Folkmár*, ). V roku 1967 boli Košické Hámre zlúčené s Košickou Belou a o dva roky neskôr k nej bola pričlenená i obec Ružín (pôvodne *Starý Ružín*, ).

## Kultúra a zaujímavosti
### Pamiatky
* Rímskokatolícky kostol Narodenia sv. Jána Krstiteľa, jednoloďová modernistická stavba s polkruhovo ukončeným presbytériom a predstavanou vežou z rokov 1938-1941. Hlavnej fasáde dominuje trojuholníkový štít s reliéfnym krížom. Okná bez šambrán sú polkruhovo ukončené. Veža má ihlancovú helmicu.  

## Referencie

## Iné projekty

## Externé odkazy
* 


Kategória:Obce okresu Košice-okolie
Košická Polianka

**Košická Polianka** (v minulosti *Poľanka/Polianka*, ) je obec na Slovensku v okrese Košice-okolie.

## Kultúra a zaujímavosti
### Pamiatky
* Rímskokatolícky kostol Nanebovzatia Panny Márie, jednoloďová neogotická stavba s polygonálne ukončeným presbytériom a predstavanou vežou z roku 1875. Fasáda kostola je členená opornými pilermi, polkruhovo ukončené okná majú šambrány. Veža s priebežnám pásovaním je ukončená trojuholníkovým štítom a ihlancovou helmicou. 

## Literatúra o obci
*  

## Referencie

## Iné projekty

## Externé odkazy
* 


Kategória:Obce okresu Košice-okolie
Kokšov-Bakša

**Kokšov-Bakša** (v minulosti *Kokšov*, ) je obec na Slovensku v okrese Košice-okolie. V blízkosti obce sa nachádza spaľovňa odpadov Košice.

## Dejiny
Prvá písomná zmienka o obci je z roku 1302. V minulosti bola známa pod názvom *Boxa* alebo tiež *Baxa*, no najmä ako *Koksó-Baksa* (Kokšov-Bakša, t.j. Bakša pri Kokšove, čiže pri terajších Valalikoch, kvôli rozlíšeniu dvoch Bakší v rámci vtedajšej Abovskej stolice). Tento názov bol v roku 1919 chybne preložený do slovenčiny ako *Kokšov*. Po roku 1945 sa už výhradne používa názov Kokšov-Bakša. Kokšov-Bakša bola kuriálnou (zemianskou) dedinou s poľnohospodárskym charakterom. Po morovej epidémii v rokoch 1739-1742 bola takmer celá vyľudnená a následne zaľudnená novým obyvateľstvom.

V obci je rímskokatolícky kostol zasvätený Nepoškvrnenému Srdcu Panny Márie (postavený v rokoch 1949-52 a požehnaný v roku 1953), kultúrny dom, základná a materská škola, miestna telovýchovná jednota a je tu vybudovaná sieť služieb (troje potravín, dve pohostinstvá, fitnes). Obec má vybudovaný verejný vodovod, od roku 1993 je splynofikovaná. Problém s telefónnymi prípojkami sa vyriešil v roku 1995. V roku 1997 sa ukončila výstavba Domu nádeje na miestnom cintoríne. V obci je zavedený separovaný zber odpadu a zriadená prevádzka obecného kompostoviska. Pripravuje sa výstavba obecnej kanalizácie. Do obce jazdia autobusy SAD a zachádza linka mestskej hromadnej dopravy č. 24. Znepokojujúcim javom je veľmi znečistené životné prostredie, najmä ovzdušie, ktorého znečisťovateľmi sú spaľovňa tuhého komunálneho a čistička odpadových vôd, ako aj U. S. Steel Košice.

Pri príležitosti osláv 700. výročia prvej doteraz známej písomnej zmienky o obci bol inštalovaný erb obce, odvodený od starej pečate, ako aj vlajka obce.

Ľudovou rečou je abovské nárečie. Tradičné krojové oblečenie sa postupne vytráca. Staré ľudové zvyky o obci takmer úplne vymizli a udržujú sa iba umelo. Od roku 1983 pôsobí v obci mužská spevácka skupina. Viac ako desať rokov pôsobí v obci mládežnícka spevácka skupina Boží námorníci.

## Kultúra a zaujímavosti
### Pamiatky
* Rímskokatolícky kostol Nepoškvrneného srdca Panny Márie, jednoloďová neorománsko-neogotická stavba s polygonálne ukončeným presbytériom a predstavanou vežou z roku 1938. Interiér je zaklenutý valenou klenbou. Fasáde dominuje priečelie s predstavanou a dvoma nárožnými vežami s ihlancovou helmicou. Fasády sú členené lizénovými rámami a oblúčkovým vlysom. Okná sú ukončené lomeným oblúkom. 

## Občianska vybavenosť
* Verejná knižnica pri OcÚ Kokšov-Bakša 
* Materská škola 
* Základná škola pre 1 - 4. ročník.

## Referencie

* 

## Iné projekty

## Externé odkazy
* 


Kategória:Obce okresu Košice-okolie
Košické Oľšany

**Košické Oľšany** (pôvodne *Nižný* a *Vyšný Olčvar* ()) je obec na Slovensku v okrese Košice-okolie.

## Kultúra a zaujímavosti
### Pamiatky
* Rímskokatolícky kostol sv. Štefana kráľa, jednoloďová klasicistická stavba s pravouhlo ukončeným presbytériom a vežou tvoriacou súčasť jej hmoty z roku 1810. Stojí na mieste staršieho stredovekého kostola. Úpravami prešiel v rokoch 1875-1879 a 1911. Interiér je zaklenutý pruskými klenbami, presbytérium konchou. Hlavný oltár je neogotický od E. Lengyela-Reinfussa. Fasády kostola sú členené lizénami, veža mierne vystupuje z priečelia ako rizalit, ukončená je barokovou helmicou. 

## Referencie

## Iné projekty

## Externé odkazy
* 


Kategória:Obce okresu Košice-okolie
Košický Klečenov

**Košický Klečenov** (v minulosti len *Klečenov*, , ) je obec na Slovensku v okrese Košice-okolie.

## Časti
Súčasťou obce Košický Klečenov je chatová oblasť Borda-kúpele.

## Dejiny
Podľa legendy zakladateľom obce bol istý Petej, ktorý sa sem prisťahoval a usadil sa. Živil sa výrobou drevených výrobkov tzv. kľakov, podľa ktorých bola obec neskôr pomenovaná.

## Kultúra a zaujímavosti
### Pamiatky
* Gréckokatolícky kostol Narodenia Presvätej Bohorodičky, jednoduchá jednoloďová stavba s polkruhovým ukončením presbytéria a predstavanou vežou z roku 1851. Stojí na mieste staršieho dreveného chrámu z roku 1746. Obnovou prešiel v roku 1896. Interiér je plochostropý. Fasády kostola sú členené lizénami, veža je ukončená barokovou helmicou s laternou. 

## Referencie

## Iné projekty

## Externé odkazy
* 


Kategória:Obce okresu Košice-okolie
Kráľovce

**Kráľovce** (, ) sú obec na Slovensku v okrese Košice-okolie.

## Polohopis
Obec sa nachádza v Košickej kotline, na ľavom brehu Torysy a okraji výbežkov Slanských vrchov. Leží v severovýchodnej časti okresu Košiceokolie, v blízkosti diaľnice D1, na ktorú je napojená križovatkou *Budimír*. Obcou vedie cesta III/3325, ktorá sa v danej križovatke pripája na cestu I/20. Košice sú vzdialené  juhozápadne, Prešov  severne.

### Vodné toky
* Torysa
* Stavenec

## Názov
**Vývin názvu obce**
* 1388 - *Kyslapuspatak*
* 1427 - *Kys-Lapispatak*
* 1488 - *Király népi*
* 1630 - *Király népe*
* 1773 - *Kraloweze*
* 1920 - *Kráľovce* 

## Dejiny
História obce je prepojená so susedným Ploským, s ktorým ležia na historickej hranici Šariša a Abova. Obec (Malé?) Ploské v Abovskej stolici () je písomne doložená už v roku 1270 ako *terra Lopuspotok*, v súvislosti jej darovania magistrovi Reynoldovi. V písomnosti Štefana V. sa uvádza Ploské v Abovskej stolici a vzhľadom na hranicu, vedúcu korytom Kráľovského potoka, išlo o územie južne od tejto línie. Súčasná obec Ploské už ležala na území Šarišskej stolice, preto sa táto donácia vzťahuje na dnešné Kráľovce. Najstaršia priama písomná zmienka pochádza z roku 1388, listina z roku 1410 uvádza názov Malé Ploské, ktoré kráľ Žigmund potvrdil potomkom magistra Reynolda.

Názov Malé Ploské sa používal pre odlíšenie od susednej obce, no od polovice 15. storočia sa začína používať v písomných dokumentoch názov Kráľovce. Neveľká osada mala v roku 1565 iba 11 poddaných sedliakov a 3 želiarov, no po nepokojnom 17. a 18. storočí počet obyvateľov pomaly narastal. Podľa záznamov tu žilo zmiešané obyvateľstvo, používajúce tak slovenský, ako aj maďarský jazyk. Koncom 18. storočia už prevažuje slovenské obyvateľstvo i jazyk a slovenský ráz si obec uchovala do súčasnosti. 

Základná škola v obci začala svoju činnosť dňa 15.12.1920, a niekoľkokrát zmenila svoju adresu. V súčasnosti je spolu s Materskou školou na rovnakej adrese.

## Kultúra a zaujímavosti
### Pamiatky
* Gréckokatolícky chrám Zoslania sv. Ducha. Chrám v novoklasicistickom štýle bol postavený okolo v roku 1897. V rokoch 2012 – 2014 bola prevedená nová ikonografická  maľba a zakúpila sa nová kalichová súprava a trojramenné svietniky z Grécka. Taktiež v roku 2020 bol v chráme postavený nový ikonostas. Priečeliu cerkvi dominuje kordónová rímsa s motívom sýrskeho oblúka. Okná sú polkruhovo ukončené, fasády sú členené pilastrami. Veža je ukončená ihlancovou helmicou.

## Občianska vybavenosť

*Základná škola (žiaci zo znevýhodneného prostredia, najbližšia spádová škola je Základná škola s materskou školou Milana Rastislava Štefánika v Budimíre)
*Materská škola
*Základná škola 
*Futbalové ihrisko
*Zdravotné stredisko
*Lekáreň
*REGINA - Domov sociálnych služieb
*Pošta Kráľovce pri Košiciach
*Potraviny, zmiešaný tovar
*Špecializovaný obchod
*zberný dvor

## Kluby a združenia v obci
* členovia Jednoty Kraľovce
* ŠK STO Kráľovce
* ŠK Kráľovce
* FS Kraľovčan
* FS Kraľovianka
* členovia DHZ Kráľovce (Dobrovoľného hasičského zboru)

## Referencie

## Iné projekty

## Externé odkazy
* 

## Zdroj
* Oficiálna stránka obce


Kategória:Obce okresu Košice-okolie
Nižná Kamenica

**Nižná Kamenica** () je obec na Slovensku v okrese Košice-okolie.

## Polohopis
Obec sa nachádza na východnom okraji Košickej kotliny v doline Kamenického potoka. Je vzdialená približne 23 km severovýchodne od Košíc.

## Kultúra a zaujímavosti
### Pamiatky
* Reformovaný kostol, jednoloďová klasicistická stavba so segmentovým ukončením presbytéria a predstavanou vežou z roku 1840. Obnovou prešiel v roku 1951. Interiér je plochostropý, zariadenie kostola pochádza z doby jeho vzniku. Pôvodne bola fasáda členená lizénami, okná sú polkruovo ukončené. Veža s termálnym oknom je ukončená zvonovitou helmicou s laternou. 

* Kaštieľ Forgáčovcov, dvojpodlažná trojtraktová pôvodne klasicistická stavba z roku 1830. Upravovaný bol v rokoch 1896-1905. V roku 1950 bol upravený na školu. Vstup je riešený ako honosný trojosový portikus so stĺpmi s kompozitnými hlavicami. Bočné rizality a protikus sú ukončené trojuolníkovým štítom s tympanónom. Strecha je manzardová. V súčasnosti slúži kaštieľ ako detský domov. Nachádza sa v areáli historického parku.

## Referencie

## Iné projekty

## Externé odkazy
* 


Kategória:Obce okresu Košice-okolie
Nižný Čaj

**Nižný Čaj** () je obec na Slovensku v okrese Košice-okolie.

## Názov
Podobne, ako je to v prípade susednej obce Vyšný Čaj, názov Čaj pochádza zo starého slovanského vlastného mena Čavoj, ktoré sa v latinských textoch uvádzalo ako Chaway. V roku 1337 sa Vyšný Čaj uvádza ako Chaway superior a Nižný Čaj ako Chaway inferior.

Prechod od znenia Chaway do znenia Čaj (maď. Csáj) bol spôsobený maďarským vplyvom, keďže v obci bola pretrhnutá kontinuita slovanského osídlenia (po osídlení Maďarmi). Hláska „v“ zo slovanského slova Čavoj vypadla rovnanko, ako vypadla napr. pri pomaďarčení názvu mesta Levoča (maď. Lőcse) alebo názvu mesta Revúca (maď. Rőcze).

Dedina s názvom Čavoj je aj v okrese Prievidza a existujú aj Čavajovce v Chorvátsku.

## Kultúra a zaujímavosti
### Pamiatky
* Rímskokatolícky kostol Krista Kráľa, jednoloďová neogotická stavba s polygonálnym ukončením presbytéria a vežou tvoriacou súčasť jej hmoty z roku 1926. Zariadenie kostola pochádza z doby jeho vzniku. Fasáde dominuje veža umiestnená na dvoch konzolách uprostred stupňovitého štítu. Veža je ukončená ihlancovou helmicou.  

## Referencie

## Iné projekty

## Externé odkazy
* 


Kategória:Obce okresu Košice-okolie
Nižný Klátov

**Nižný Klátov** (pôvodne *Nižný Tejkeš*, ) je obec na Slovensku v okrese Košice-okolie.

## Polohopis
### Ulice
Cintorínska, Čaksová, Hlavná, Klátovská, Mlynky, Stará Košická, Zahradná, Tichá.

## Politika
Starostovia obce:
* od 2005 do 2008: Rastislav Bernát
* od 2008 do 2011: Marta Štefanová
* od 2011 do 2014: Mgr. Ing. Marcela Jokeľová
* od 2014 do 2018: Mgr. Ing. Marcela Jokeľová
*od 2018 Ing. Gabriela Staníková

## Kultúra a zaujímavosti
### Pamiatky
* Rímskokatolícky kostol sv. Michala, jednoloďová neogotická stavba s polygonálne ukončeným presbytériom a predstavanou vežou z rokov 1930-1931. Fasády kostola sú členené opornými piliermi. Okná so šambránami sú polkruhovo ukončené. Veža s trojuholníkovou korunnou rímsou je ukončená ihlancovou helmicou.

### Pravidelné podujatia
V obci Nižný Klátov sa nachádza v chatárskej oblasti chata Klatovianka. Na tejto chate sa pravidelne v kulisách organizovali podujatia pre deti i dospelých. Tieto podujatia organizovalo Westernové akčné divadlo z Košíc. Juniáles – každoročné oslavy založenia obce.

## Školstvo
Obec má vlastnú Materskú a Základnú školu.

## Doprava
Do obce premáva SAD a.s. z Košíc, smer Hýľov, Zlatá Idka a Vyšný Klátov.

## Šport
Súčasťou obce je futbalové a basketbalové ihrisko. Možnosť turistiky a cyklistiky v priľahlých Volovských vrchoch. V blízkosti sa nachádza lyžiarske stredisko Jahodná a Kojšovská hoľa.

Obec má hokejové mužstvo pod názvom HK Nižný Klátov.

Hokejový klub pôsobí v OPEN lige v Čani, kde v roku 2017 získal 2.miesto, v roku 2018 1.miesto a v roku 2019 sa taktiež stal šampiónom ligy.

V obci sa každoročne koná stolnotenisový a šachový turnaj.

## Referencie

## Iné projekty

## Externé odkazy
* 
* HK Nižný Klátov


Kategória:Obce okresu Košice-okolie
Mokrance

**Mokrance** (v minulosti *Makrance*, ) sú obec na Slovensku v okrese Košice-okolie.

## Polohopis
Obec s 1370 obyvateľmi leží 27 km juhozápadne od Košíc v západnej časti Košickej kotliny na prítoku potoka Ida. Mokrance ležia neďaleko mesta Moldava nad Bodvou. Obec si do dnešných dní zachovala svoj poľnohospodársky charakter.

## Kultúra a zaujímavosti
### Pamiatky
* Rímskokatolícky kostol sv. Štefana kráľa, jednoloďová neogotická stavba s polygonálne ukončeným presbytériom a vežou tvoriacou súčasť jej hmoty z rokov 1906-1907. Stojí na mieste staršej stavby. Stavba bola poškodená počas druhej svetovej vojny. Interiér je zaklenutý krížovou klenbou. Zariadenie pochádza z doby vzniku kostola, nachádza sa tu kamenný neogotický oltár s reliéfom sv. Štefana od L. Hilda zo Šopronu. Fasády majú bohaté neogotické tvaroslovie, sú členené opornými piliermi. Okná majú profilované šambrány ukončené lomeným oblúkom. Portál je riešený ako ústupkový s lomeným oblúkom a vimperkom. 

## Osobnosti obce
### Rodáci
* Matej Rákoš (* 1922 – † 2011), fyzik, univerzitný profesor
* Pavol Safko (* 1923 – † 2006), pedagóg, atletický tréner, rozhodca a športový funkcionár.

## Referencie

## Iné projekty

## Externé odkazy
* 


Kategória:Obce okresu Košice-okolie
Malá Lodina

**Malá Lodina** () je obec na Slovensku v okrese Košice-okolie.

## Kultúra a zaujímavosti
### Pamiatky
* Rímskokatolícky kostol sv. Štefana Uhorského, jednoloďová eklektická stavba s polkruhovo ukončeným presbytériom a vežou tvoriacou súčasť jej hmoty zo začiatku 20. storočia. Fasády kostola sú členené pilastrami, okná majú lomené oblúky. Veža je ukončená ihlancovou helmicou. 

Súbor:Slovakia15MalaLodina2.JPG|Kostol sv. Štefana Uhorského
Súbor:Slovakia15MalaLodina20.JPG
Súbor:Slovakia15MalaLodina22.JPG


### Národné prírodné rezervácie
Na území obce sú národné prírodné rezervácie: Bujanovská dubina, Sivec a Vozárska.

## Osobnosti obce
### Rodáci
* Ján Motulko (* 1920 – † 2013), básnik.

## Referencie

## Iné projekty


Kategória:Obce okresu Košice-okolie
Nižný Lánec

**Nižný Lánec** (pôvodne *Nižný Lánc*, ) je obec na Slovensku v okrese Košice-okolie.

## Kultúra a zaujímavosti
### Pamiatky
* Láncziovský kaštieľ, jednopodlažná klasicistická stavba na pôdoryse obdĺžnika zo začiatku 19. srtoročia. Stavbe dominuje predstavaný trojosový portikus členený pilastrami a ukončený trojuholníkovým štítom s tympanónom. Dnes tu sídli obecný úrad. 

* Rímskokatolícky kostol sv. Petra a Pavla, jednoduchá jednoloďová stavba s polygonálnym ukončením presbytéria a predstavanou vežou z roku 1842. Upravovaný bol v roku 1893, ako udáva vročenie na helmici. Polkruhovo ukončené okná majú jednoduché šambrány. Veža členená kordónovými rímsami je ukončená barokovou helmicou. 

* Reformovaný kostol, jednoduchá jednoloďová stavba so segmentovým ukončením presbytéria a predstavanou vežou. Polkruhovo ukončené okná majú šambrány s klenákom. Veža členená kordónovými rímsami je ukončená ihlancovou helmicou.

## Referencie

## Iné projekty

## Externé odkazy
* 


Kategória:Obce okresu Košice-okolie
Nová Polhora

**Nová Polhora** je obec na Slovensku v okrese Košice-okolie. Obec vznikla v roku 1954 odčlenením od susednej obce Ploské.

Dôležitú úlohu pri rozvoji obce malo obyvateľstvo oravského pôvodu, ktoré sa na územie dostalo z obce Pohronská Polhora po rozsiahlom požiare v obci. Goralská identita sa však v obci nezachovala. 

Ako pripomienka spoločnej histórie sa každoročne koná kultúrno-športové podujatie „Turnaj troch Polhor“, ktoré symbolicky prepája obce Oravská Polhora, Pohronská Polhora a Nová Polhora.

## Referencie

## Iné projekty

## Externé odkazy
* 


Kategória:Obce okresu Košice-okolie
Nováčany

**Nováčany** (v minulosti aj *Novočany*, ) sú obec na Slovensku v okrese Košice-okolie.
 
## Polohopis
Obec leží na styku severozápadnej časti Košickej kotliny so Slovenským rudohorím. 
 
## Dejiny
Prvá písomná zmienka o obci je z roku 1323. Patrila šľachtickému rodu Abovcov, potom prešla do majetku *Semseovcov*. V roku 1427, kedy patrila *Mikulášovi Bebekovi* mala obec 20 port, od konca 15. storočia časť majetkov patrila prepošstvu v Jasove, ktorému v roku 1630 obec odviedla deviatok 1. portu od gazdov, pol porty od želiarov. V roku 1715 obec pozostávala z 5, roku 1720 z 13 domácností. V roku 1772 mala 54 rodín, roku 1828 107 domov a 751 obyvateľov. Obec mala stanicu pošty už na začiatku 19. storočia. V rokoch 19381945 bola pripojená k Maďarsku. Obyvateľstvo sa zaoberalo poľnohospodárstvom.
 
## Kultúra a zaujímavosti
### Pamiatky
* Rímskokatolícky kostol sv. Štefana, jednoloďová klasicistická stavba s pravouhle ukončeným presbytériom a vežou tvoriacou súčasť jej hmoty z rokov 1808-1809. Stojí na mieste staršej stavby. Obnovovaný bol po požiari v roku 1909. Fasády kostola sú členené lizénovými rámami. Veža vystupujúca z rizalitu je ukončená ihlancovou helmicou. 

## Referencie

## Iné projekty

## Externé odkazy
* 


Kategória:Obce okresu Košice-okolie
Nový Salaš

**Nový Salaš** (v minulosti *Nový Sálaš*, ) je obec na Slovensku v okrese Košice-okolie.

## Kultúra a zaujímavosti
### Pamiatky
* Rímskokatolícky kostol Nanebovstúpenia Pána, jednoduchá jednoloďová stavba s polygonálne ukončeným presbytériom a predstavanou vežou z rokov 1914-1936. Okná na fasáde sú dekorované jednoduchou šambránou a polkruhovo ukončené. Veža je ukončená trojuholníkovým štítom a ihlancovou helmicou. 

## Referencie

## Iné projekty

## Externé odkazy
* 


Kategória:Obce okresu Košice-okolie
Olšovany

**Olšovany** (v minulosti aj *Olšovjany, Oľšoviany*, ) sú obec na Slovensku v okrese Košice-okolie.

## Kultúra a zaujímavosti
### Pamiatky
* Rímskokatolícky kostol sv. Petra a Pavla, jednoloďová baroková stavba s pravouhlo ukončeným presbytériom a predstavanou vežou z roku 1748. Stojí na mieste staršej stredovekej stavby, ktorá mohla byť využitá pri stavbe súčasného kostola. Kostol má hladké fasády členené opornými pilermi. Okná sú polkruhovo ukončené. Veža kostola je ukončená korunnou rímsou s oblúčkovým vlysom a ihlancovou helmicou. 

## Referencie

## Iné projekty

## Externé odkazy
* 


Kategória:Obce okresu Košice-okolie
Paňovce

**Paňovce** () sú obec na Slovensku v okrese Košice-okolie.

## Kultúra a zaujímavosti
### Pamiatky
* Rímskokatolícky kostol sv. Kataríny Alexandrijskej, jednoloďová pôvodne gotická stavba s pravouhlo ukončeným presbytériom a vežou tvoriacou súčasť jej hmoty zo 14. storočia. Barokovo bol upravený okolo roku 1713. Autorom oltárneho obrazu z roku 1763 je významný barokový maliar J. L. Kracker. Kostol má fasády členené opornými pilermi. Veža je ukončená barokovou helmicou. 

* Reformovaný kostol, jednoloďová neoklasicistická stavba s pravouhlým ukončením presbytéria a predstavanou vežou z roku 1911. Polkruhovo ukončené okná majú šambrány, veža je ukončená ihlancovou helmicou. 

Paňovce reformovaný kostol.jpg|Reformovaný kostol


## Referencie

## Iné projekty

## Externé odkazy
* 


Kategória:Obce okresu Košice-okolie
Opátka (okres Košice-okolie)

**Opátka** (v minulosti *Moldavská Opátka (Opaka)* a *Spišská Opátka (Opátka)*, ) je obec na Slovensku v okrese Košice-okolie. Vznikla spojením Moldavskej a Spišskej Opátky v roku 1944.

## Dejiny
Prvá zmienka o obci je datovaná v roku 1324, kde sa spomína ako Apokapotoka  - čo je pôvodný starosloviensky názov odvodený od slova Opoka. Opoka znamená kameň, skala, skalná riečka. Od r.1390 osada nesie už len názov Opoka. Už v roku 1311 je však spomínaný les - Silva Nigra (čierny les), ktorý získalo mesto od kontroverzného palatína Omodeja.

Zvláštnosťou je, že Opátka bola dlho rozdelená na 2 časti - Moldavskú a Spišskú župu, pričom obe mali svoj mlyn, cintorín aj krčmu. V roku 1808 - v čase rozkvetu baníctva bola najviac obývaná - okolo 500 ľudí (v súčasnosti ich je okolo 86). V tom čase mala obecného richtára, bubeníka, pastiera.

Po zastavení ťažby medenej rudy a následnom odstavní a zrušení medenej huty (zrejme kvôli nerentabilnosti) niekedy koncom 19. storočia Opátka postupne hospodársky, ekonomicky i spoločensky upadala. Obživou zostali miestne lesy a v nich pestovné a ťažbové práce a muži nachádzali prácu aj v baniach v susednej obci Zlatá Idka. Neskôr sa zamestnali aj v zlievárenskej fabrike v susednej obci Košické Hámre. Okolo roku 1930 mala obec Opátka už iba okolo 150 – 160 obyvateľov. 1868 bola obec premenovaná na dnešnú Opátku.

## Kultúra a zaujímavosti
### Pamiatky
* Rímskokatolícky kostol sv. Floriána, jednoloďová klasicistická stavba s polygonálne ukončeným presbytériom a predstavanou vežou z roku 1784. Úpravami prešiel v roku 1845. Kostol má hladké fasády so segmentovo ukončenými oknami. Veža s korunnou rímsou s terčíkom je ukončená barokovou helmicou s laternou. 

* Správa medených hámrov, technická pamiatka, jednopodlažná neskorobaroková dvojtraktová stavba s manzardovou strechou zo 70. rokov 18. storočia.

## Referencie

## Iné projekty

## Externé odkazy
* 


Kategória:Obce okresu Košice-okolie
Opiná

**Opiná** (v minulosti aj *Stará*, ) je obec na Slovensku v okrese Košice-okolie.

## Kultúra a zaujímavosti
### Pamiatky
* Rímskokatolícky kostol sv. Barbory, jednoloďová pôvodne gotická stavba s polygonálne ukončeným presbytériom a vežou tvoriacou súčasť jej hmoty z prvej polovice 16. storočia. Od polovice 16. storočia do roku 1713 bol kostol evanjelický. Kostol prešiel barokovou úpravou v roku 1733. Ďalšou úpravou prešiel v rokoch 1872 a 1899. Presbytérium je zaklenuté renesančnou sieťovou klenbou, v lodi sú krížové klenby. Zariadenie kostola pochádza z obdobia jeho poslednej úpravy. Zachoval sa tu epitaf Judity Keczerovej z roku 1614. Súčasťou interiéru je voľný obraz sv. Jána Nepomuckého zo začiatku 19. storočia. Fasády kostola sú členené opornými pilermi, okná sú segmentovo ukončené s jednoduchými šambránami. Veža s pilastrami je ukončená zvonovitou helmicou. Pri kostole je umiestnený náhrobok Andreja II. Keczera z roku 1635.

* Evanjelický kostol, jednoduchá jednoloďová stavba so segmentovým ukončením presbytéria a predstavanou vežou z roku 1926. Stojí na mieste staršej tolerančnej stavby z roku 1792, ktorá bola čiastočne využitá pri stavbe nového kostola. V interiéri sa nachádza neoklasicistický oltár, stĺpová architelktúra s centrálnym obrazom Nanebovstúpenia Pána od M. Jordána z roku 1927. Kazateľnica je neoklasicistická z roku 1904, krstiteľnica so sochou Krst Krista z rovnakého obdobia. Veža kostola pochádza z roku 1807, je členená pilastrami a ukončená zvonovitou helmicou. Kostol má segmentovo ukončené okná, hladké fasády sú členené mohutnými opornými piliermi.

* Kaštieľ, dvojpodlažná jednotraktová pôvodne renesančná bloková stavba s manzardovou strechou z roku 1689. V roku 1840 bol upravovaný v duchu klasicizmu. V interiéri sa nachádzajú renesančné hrebienkové klenby. Fasáda je desaťosová, okná majú jednoduché šambrány, na prízemí polkruhovo ukončené. Na ose fasády je umiestnený balkón s klasicistickou kovanou mrežou.

## Galéria

Barbara's Church (Opiná) Slovakia.JPG|Kostol sv. Barbory
Barbara's Church (Opiná) Slovakia1.JPG|Kostol sv. Barbory zo zadnej strany
Opina15Slovakia4.JPG|Evanjelický kostol
Castle (Opiná) Slovakia6.JPG|Kaštieľ
Castle (Opiná) Slovakia3.JPG|Kaštieľ zo zadnej strany
Castle (Opiná) Slovakia.JPG|Kaštieľ z bočnej strany


## Referencie

## Iné projekty

## Externé odkazy
* 


Kategória:Obce okresu Košice-okolie
Rákoš (okres Košice-okolie)

**Rákoš** (v minulosti *Rakoš*, ) je obec na Slovensku v okrese Košice-okolie.

## Polohopis
Obec sa nachádza juhovýchodne od Košíc, leží na svahu Slanských vrchov v smere na Slanec a Slovenské Nové Mesto.

## Dejiny
Podľa písomných dokladov z roku 1337 sa tu dedina ešte nenachádzala. Listina podrobne opisuje hranice Gábroviec (Gabróc), ktoré patrili opátstvu Krásnej nad Hornádom. V miestach dnešnej obce Rákoš sa uvádza iba cestička, ktorá viedla z Vyšnej Myšle na hrad Slanec.

Rákoš vznikol na území, ktoré patrilo hradu Slanec. V portálnom súpise Abovskej stolice z roku 1427 je zaznamenaných šesť port územia obce Rákoš. Ich majiteľom bol Žigmund z Lučenca, vtedajší pán hradu. Teda aj vtedy to bola iba malá dedinka. V tom čase sa sčítali porty, čiže brány, ktoré viedli do hospodárskych statkov. Takýto hospodársky statok mohol mať aj viac objektov. Ak na jednu portu počítame aspoň sedem ľudí, žilo tu aspoň 42 obyvateľov.

V roku 1565 bol vyhotovený desiatkový súpis, podľa ktorého žilo v Rákoši desať poddaných sedliakov a traja želiari. Súpis panstva Slanca z roku 1686 udáva v Rákoši 13 polovičných usadlostí, ale len sedem z nich bolo obývaných. V tom čase bol Rákoš prevažne maďarskou dedinou, i keď v spomínanom súpise z roku 1565 tam figurovali štyri mená slovenského pôvodu.

Mor a Rákociovské vojny v roku 1686 spôsobili, že Rákoš takmer zanikol. V roku 1715 tam žili len dvaja želiari, v roku 1720 traja poddaní sedliaci. Prílev obyvateľstva udáva listina z roku 1746. Žilo tu 65 obyvateľov, z toho 24 detí. Lexikón z roku 1773 udáva, že sa tu rozprávalo prevažne po slovensky. V roku 1851 tu žilo 215 obyvateľov.

## Názov
Je dôvodné sa domnievať, že názov obce vznikol od slovanského slova Rákoš, ktorým sa zvyčajne označoval potok bohatý na výskyt rakov. Potoky tohto názvu nájdeme na Ukrajine, kde nebol maďarský vplyv pri vytváraní názvov, ale i v Maďarsku. Niekedy boli tieto potoky označované ako Rakovica, od čoho vzniklo maďarské Rakaca. Obec mohla byť označovaná aj ako Rakovec, čo pomaďarčené znelo ako Rákóc.

Z roku 1321 sa pri opise chotára obce Slivník v Abovskej stolici uvádza potok Rakolchpothokam teda Rakovec. Slovo Rákoš je teda pravdepodobne najskôr pomaďarčené označenie Rakovec, neskôr čiatočne poslovenčené (Rakovec - Rákóc - Rákoš).

## Občianska vybavenosť
* Reformovaný kostol, Rímskokatolícky kostol Najsvätejšieho Srdca Ježišovho, moderné stavby. 

## Referencie

## Iné projekty

## Externé odkazy
* 


Kategória:Obce okresu Košice-okolie
Rankovce

**Rankovce** (, ) je obec na Slovensku v okrese Košice-okolie.

## Kultúra a zaujímavosti
### Pamiatky
* Evanjelický kostol, jednoloďová klasicistická stavba s polkruhovým ukončením presbytéria a predstavanou vežou z konca 18. storočia. K úpravám došlo v roku 1818 a 1842. Interiér kostola má drevený trámový strop. Veža kostola s ihlancovou helmicou bola pristavaná v polovici 19. storočia. Fasády kostola sú hladké. 

## Osobnosti obce
### Pôsobili tu
* Jonáš Záborský (* 1812 – † 1876), básnik, prozaik, dramatik, historik, novinár, evanjelický a neskôr rímskokatolícky kňaz a teológ.

## Referencie

## Pozri aj
* Rankovské skaly

## Iné projekty

## Externé odkazy
* 


Kategória:Obce okresu Košice-okolie
Rešica

**Rešica** (v minulosti *Rešta*, , ) je obec na Slovensku v okrese Košice-okolie, ktorá leží v bezprostrednej blízkosti maďarskej štátnej hranice. 

## Polohopis
Obec leží 29 kilometrov juhozápadne od Košíc približne kilometer od maďarskej štátnej hranice. Najbližšími obcami sú Janík ležiaci  západne, Buzica vzdialená  na východ a maďarská obec Kány, ktorá sa nachádza približne  južne od Rešice.

## Dejiny
Prvá zmienka o Rešici pochádza z roku 1319, keď sa obec spomína pod názvom *Rechita*. V listinách z nasledujúcich storočí sa uvádzajú názvy *Rechyte* (1395) a *Restha* (1630). V stredoveku patrila Rešica veľmožom z rodu Abovcov, neskôr prešla do majetku Buzického panstva a následne do správy Gedeonovcov, Fiszkovcom a iným zemepánom.  V roku 1590 bola obec vyplienená a v nasledujúcich rokoch nastala jej obnova a znovuosídlenie, pričom bola oslobodená od platenia daní.

Podľa súpisu z roku 1715 žilo v Rešici 7 poddanských rodín, podľa štatisticky z roku 1828 mala obec 83 domov, v ktorých žilo 550 obyvateľov. V uhorskom geografickom lexikóne z roku 1851 sa obec spomína ako maďarská s 557 obyvateľmi. Štatistika z roku 1910 vykazovala už len 441 obyvateľov, prevažne maďarskej národnosti. Po prvej svetovej vojne pripadla obec na základe Trianonskej mierovej zmluvy Česko-Slovenskej republike. V medzivojnovom období niesla obec poslovenčený názov *Rešta*, ale používal sa aj maďarský názov *Reste*. V novembri 1938 po Viedenskej arbitráži pripadla obec Maďarsku, no po druhej svetovej vojne bola opätovne pričlenená k ČSR. V roku 1948 došlo k zmene názvu dodatočným poslovenčením koncovky *-šta* na *Rešica*. Rešičan Richard Szanyi je štvornásobným majstrom sveta v tlaku na lavičke a držiteľ svetového rekordu vo svojej kategórií s 250 kg  vytlačenej váhy.  

## Politika
Starostom obce je Ing. František Bodnár, jeho zástupcom je Ondrej Weiser. Obecné zastupiteľstvo tvorí päť poslancov.

## Obyvateľstvo
Podľa sčítania obyvateľov z roku 2001 žilo v Rešici 377 obyvateľov, z toho bolo 341 maďarskej, 35 slovenskej a 1 inej národnosti.

## Kultúra a zaujímavosti
### Pamiatky
* Reformovaný kostol, jednoloďová klasicistická stavba s pravouhlym ukončením presbytéria a predstavanou vežou zo začiatku 19. storočia. Interiér je plochostropý. Stavba má hladké fasády, veža je ukončená ihlancovou helmicou. 

Rešica kostolík 02.jpg|Reformovaný kostol
Rešica kostolík 03.jpg


## Doprava
Intravilánom Rešice prechádza cesta III. triedy 050171 vedúca od Perína-Chymu, ktorá sa v obci končí. Doprava obyvateľov za službami je zabezpečená pravidelnou autobusovou dopravou do Moldavy nad Bodvou a Košíc.

## Referencie

## Iné projekty

## Externé odkazy
* 
* Oficiálna stránka obce 


Kategória:Obce okresu Košice-okolie
Rudník (okres Košice-okolie)

**Rudník** (v minulosti *Rudno*, ) je obec na Slovensku v okrese Košice-okolie.

## Dejiny
Najstaršia písomná zmienka pochádza z roku 1255, kedy pred kráľa Belu IV. predstúpil jasovský prepošt Albert, ktorý žiadal o vydanie nových listín kláštoru. V darovacej listine sa na území prepošstva spomínajú aj *populy de Rodnuk* - ľudia z Rudníka. Dá sa však predpokladať skoršie slovanské osídlenie, ktoré v oblasti už od 12. storočia ťažilo železo. Od toho je odvodený aj názov obce i potoka, ktorý ňou preteká.

## Politika
### Predstavitelia obce
* Ing. Oľga Kormošová, starostka obce
* MUDr. Vladimir Drabik, zástupca starostky
* Petra Bodnárová, referentka obecného úradu

### Poslanci obecného zastupiteľstva
* Bc. Michal Hegedüš DiS.
* Marián Cibrík
* MUDr. Vladimír Drábik
* Ing. Tibor Szalona
* Igor Sabó
* Ján Červeňák
*Blažej Migas

## Kultúra a zaujímavosti
### Pamiatky
* Rímskokatolícky kostol sv. Juraja, jednoloďová klasicistická stavba s polkruhovo ukončeným presbytériom a predstavanou vežou z roku 1842. Stojí na mieste staršej stavby. Fasády kostola sú členené zdvojenými pilastrami, okná sú termálne. Veža má barokovú helmicu. 

* Pútnický kostol sv. Anny, jednoloďová baroková stavba s polygonálnym ukončením presbytéria a malou strešnou vežou z rokov 1750-1776. Stojí na mieste drevenej kaplnky. Upravovaný bol v rokoch 1923-1924. Hlavnej fasáde členenej pilastrami dominuje prevýšený štít s prelamovanou rímsou. Okná sú lemované šambránami, veža má barokovú helmicu. 

### Kultúra
V Obci Rudník pôsobí občianske združenie TJ Partizán ŠM Rudník ktoré sa venuje rozvoju športu, kultúrnospoločenských aktivít, dobrovoľníckej činnosti. Hospodárom občianskeho združenia je poslanec obecného zastupiteľstva Bc. Michal Hegedüš DiS.

Občianske združenie je vlastníkom známej chaty TJ pri pútnickom kostole Sv. Anny nad obcou. (na chate prebieha rekonštrukcia)

## Referencie

## Iné projekty

## Externé odkazy
* 
* Facebook profil 
* Občianske združenie TJ Partizán ŠM Rudník 


Kategória:Obce okresu Košice-okolie
Ruskov

**Ruskov** () je obec na Slovensku v okrese Košice-okolie.

## Polohopis
### Ulice
Staničná, Kucik, Dolná, Horná, Stredná, Dlhá, Strmá, Lesná, Bočná, Hlavná, Ďurkovská, Olšavská, Čalovka, Školská, Slančícka, Kostolná, Poľná, Tichá, Šivov breh, Pizondor

### Vodné toky
Bystrý potok

## Symboly obce
### Erb
V kruhopise má nápis REGETE RUSZKA HELYSÉGE PETSÉTYE 1840. V obraze je roľník s pluhom ťahanom dvomi volmi, vľavo sú stromy naznačujúce les. Sú tam štyri vysoké topole označujúce štyri východy z obce.

## Dejiny
Prvá písomná zmienka pochádza zo začiatku 14. storočia, aj keď dedina bola založená okolo 11. – 12. storočia, keď tu vznikla osada ruských strážcov dôležitej cesty z údolia Torysy cez Slanské vrchy až do Zemplína. V tom čase bolo obyvateľstvo slovanské, ale nie ruské. Obyvatelia pochádzali zo západoeurópskej vetvy a boli to priami predchodcovia Slovákov. Najstaršia zmienka o kostole a fare je približne z rokov 13321335, kedy farár vyberal pápežské desiatky.

## Kultúra a zaujímavosti
### Pamiatky
* Rímskokatolícky kostol mena Panny Márie, trojloďová eklektická stavba s polkruhovo ukončeným presbytériom a predstavanou vežou z rokov 1938-1939. Stojí na mieste starej románskej stavby z 13. storočia. Interiér je zaklenutý valenými klenbami. Zariadenie kostola pochádza z doby jeho vzniku. Fasáda nesie znaky neorománskeho štýlu. Okná sú riešené ako bifória so stredovým stĺpikom a polkruhovým ukončením. Transept kostola sa na fasádu prepisuje päťpoľovým presklením. Veža je členená lizénami a korodónovými rímsami, ukončená ilancovou helmicou.

## Doprava
* Autobusová a vlaková

## Školstvo
* Materská škola
* Základná škola

## Osobnosti obce
### Rodáci
* Anton Ruščák, rímskokatolícky kňaz, tvorca významných náboženských pojednaní a župný tabulárny sudca
* István Csáky, gróf, vykonával funkcie hlavného župana Kužskej župy, hlavného župana Spišskej župy a kráľovského pohárnika

## Referencie

## Iné projekty

## Externé odkazy
* 


Kategória:Obce okresu Košice-okolie
Sady nad Torysou

**Sady nad Torysou** (v minulosti *Zdoba* a *Byster*, ) sú obec na Slovensku v okrese Košice-okolie. Obec vznikla spojením obcí Zdoba a Byster v roku 1964.

## Kultúra a zaujímavosti
### Pamiatky
* Rímskokatolícky kostol sv. Jána Nepomuckého v časti Byster, jednoloďová pôvodne románska stavba s pravouhlo ukončeným presbytériom a predstavanou vežou z 13. storočia. Od reformácie patril kostol reformovanej cirkvi, v roku 1762 je uvedený ako katolícky. V tomto období prešiel barokovou prestavbou, bol novo zaklenutý a vznikla nová veža. Ďalšie úpravy sa uskutočnili v rokoch 1861 a 1908. V rokoch 1996-2001 bol nevhodne rozšírený modernou prístavbou, ktorá poškodila románsku časť kostola. Kostol má nárožné kvádrovania, okná sú polkruhovo ukončené s profilovanými šambránami. Nad portálom je umiestnené termálne okno. Veža je ukončená zvonovitou helmicou. 

* Reformovaný kostol v Bysteri, jednoloďová tolerančná stavba s polygonálnym záverom a vežou tvoriacou súčasť jej hmoty z roku 1789. Prestavaný bol v roku 1827 v duchu klasicizmu. Veža členená pilastrami s ilancovou helmicou bola pristavaná v roku 1902. Interiér je zaklenutý pruskými klenbami. Zariadenie kostola pocádza z roku 1905 a 1925.

* Gréckokatolícky kostol Zosnutia Presvätej Bohorodičky v časti Zdoba, jednoloďová klasicistická stavba s polkruhovým ukončením presbytéria a predstavanou vežou z roku 1805. V roku 1894 bol po zásahu bleskom prestavaný. Interiér bol upravovaný v roku 1902, výmaľba je dielom košického maliara Orosza. Ikonostas pochádza z roku 1912, dielo Antona Heflera z Bardejova. Chrám má hladké fasády. Veža je dekorovaná lizénovým rámovaním a ukončená ihlancovou helmicou. 

## Referencie

## Iné projekty

## Externé odkazy
* 
* Apsida.sk- profil pôvodne románskeho kostola


Kategória:Obce okresu Košice-okolie
Poproč (okres Košice-okolie)

**Poproč** () je obec na východnom Slovensku v okrese Košice-okolie.

## Polohopis
Leží v juhovýchodnej časti Slovenského rudohoria, na ľavom brehu rieky Bodva. Stred obce dosahuje nadmorskú výšku 

Leží 31 kilometrov od Košíc, 26 kilometrov od Maďarských hraníc.

## Dejiny
Prvá písomná zmienka o obci Poproč pochádza z roku 1255, keď sa ako kráľovská banícka osada *Olchuan* spomína v listine kráľa Bela IV.

## Názov
**Vývin názvu obce**
* 1255 - *Olchuan, Elchuan or Elchwan* (po latinsky, prvá písomná zmienka)
* 1383 - *Medzenth*
* 1407 - *Mendzenth*
* 1427 - *Menthzenth*
* 1481 - *Myndzenth*
* 1590 - *Podprocz aliter Myndzenth*
* 1596 - *Mindzenth*
* 1773 - *Mind. Szent* (po maďarsky)
* 1808 - *Podproč* (po slovensky), Jászo-Mindszent
* 1851 - *Podproch*
* 1903 - *Poproč*, *Jászómindszent*

## Obyvateľstvo
V roku 2005 sa v obci narodilo 15 detí (7 chlapcov a 8 dievčat), 32 obyvateľov umrelo. Z obce sa odsťahovalo 18 ľudí a prisťahovalo sa 32 občanov. Bolo uzavretých 7 sobášov, pri ktorých bol aspoň jeden zo snúbencov obyvateľom obce Poproč. K 31. decembru 2005 mal Poproč 2 780 obyvateľov.

## Kultúra a zaujímavosti
### Pamiatky
* Rímskokatolícky Kostol Všetkých svätých, jednoloďová pôvodne gotická stavba s polkruhovým ukončením presbytéria a predstavanou vežou zo začiatku 16. storočia. Zásadne bol prestavaný v duchu neskorého baroka v roku 1766. Práce súviseli s výstavbou blízkeho kláštora v Jasove. Fasády kostola sú hladké, okná majú segmentové ukončenie. Veža je členená pilastrami a kordónovými rímsami, ukončená je barokovou helmicou s laternou.

* Kaplnka Ružencovej Panny Márie, murovaná stavba s dekoratívnou drevenou lódžiou z roku 1875.

Poprocs10.JPG|Kostol Všetkých svätých
Poprocs12.JPG
Poprocs15.JPG


### Zaujímavosti
Obec Poproč vydáva vlastné obecné noviny - **P**opročský **o**becný **p**opulárno-**r**ekreačný **o**bčasný **č**asopis.

## Referencie

## Iné projekty

## Externé odkazy
* 


Kategória:Obce okresu Košice-okolie
Seňa

**Seňa** () je obec na Slovensku v okrese Košice-okolie. Najvýznamnejšou pamiatkou v obci je románskogotický reformovaný kostol z polovice 13. storočia. Podľa sčítania v roku 2021 malo v obci slovenskú národnosť 86,4%, maďarskú 8,4%, rómsku 1% a nezistenú 3,1% obyvateľov. 

## Polohopis
### Vodné toky
* Sokoliansky potok, Hornád

## Dejiny
Prvá písomná zmienka o obci je v listine kráľa Bela IV. z roku 1249

## Názov
**Vývin názvu obce**
* 1249 – *Scena* alebo *Schena*
* 1251, 1255, 1261, 1267, 1290 – *Scynna*
* 1295, 1317 – *Zyna*
* 1335 – *Syna*
* 1332-1337 – *Scyna*
* 1338 – *Zyna*
* 1348 – *Scina*
* 1351 – *Scyna*
* 1390, 1427 – *Syna*
* 1430 – *Zyna*
* 1773 – slovensky: *Senya*, maďarsky: Szina*
* [[1808]] – slovensky: *Seňa*, maďarsky: *Szina''

## Kultúra a zaujímavosti
### Pamiatky
* Reformovaný kostol, jednoloďová románsko-gotická stavba s pravouhlým ukončením presbytéria a predstavanou vežou asi z polovice 13. storočia. Pôvodné patrocínium kostola bolo sv. Mikuláša. Nachádza sa v ohradenom areáli uprostred obce. V 15. storočí bol kostol goticky upravovaný. Najneskôr od začiatku 16. storočia je kostol reformovaný. Po požiari v roku 1828 bol kostol klasicisticky upravovaný. Ide o hodnotný príklad dochovanej stredovekej architektúry. Loď kostola je plochostropá. Na pravej strane od víťazného oblúka je umiestnená kazateľnica. Z románskeho obdobia sa dochovalo viacero stavebných detailov okrem samotnej hmoty stavby, štrbinové okná na južnej strane lode, dva ústupkové portály so sochárskym spracovaním zobrazujúcim reliéfne ľudské tváre a empora nesená dvoma osemuholníkovými stĺpmi. Presbytérium je zaklenuté valenou klenbou. Pri kostole sa nachádzala netradičná hexagonálna sakristia, ktorá zanikla v 18. storočí. Gotické okná sa dochovali na východnej strane presbytéria a v lodi. V rokoch 2004-2005 prebehol komplexný výskum kostola. Kostol má hladké fasády členené opornými piliermi. Okná sú polkruhovo ukončené, veža kostola má zvonovitú helmicu. 

* Empírový náhrobník z roku 1833. Nachádza sa na cintoríne pri reformovanom kostole.

### Podujatia
* Polmaratón Košice-Seňa

## Referencie

## Iné projekty

## Externé odkazy
* 
* Apsida.sk- profil románskogotického kostola


Kategória:Obce okresu Košice-okolie
Skároš

**Skároš** (v minulosti *Skaroš*, ) je obec na Slovensku v okrese Košice-okolie.

## Polohopis
### Ulice
Okružná, Hlavná, Pod Červený Vrch, Tichá, Farská, Krátka, Gaštanová, Školská, Športová, Kostolná, Záhradná, Potočná, Marhuľová, Ku Bani

## Dejiny
Skároš, ktorý sa nachádza asi 20 km južne od Košíc bezprostredne pri maďarskej hranici, je veľmi stará dedina. Spomína sa už v roku 1270 pri opise hraníc panstva hradu Füzér ako zem Skároš. Zmienka vznikla na základe opisu hraníc panstva patriaceho pod hrad, pretože zem Skároš sa nachádzala na hranici a patrila už Mikulášovi, synovi Abu. Tento pochádzal z tzv. nádoštskej vetvy rodu Aba.

Druhú písomnú zmienku poznáme z roku 1327, keď sa Skároš uvádza pri opise zeme Kalša, s ktorou tiež susedil. Zmienka hovorí o zemi Zkarus. Dedina Skároš je v údolí pod Slanskými vrchmi. Toto územie bolo osídlené a kultivované už v 13. storočí.

Po smrti Dominika, syna Lacka a vnuka spomenutého Mikuláša, syna Abu, rod vymrel po meči, pretože Dominik nemal syna. Vtedy kráľ Karol v roku 1335 daroval nádoštské panstvo palatínovi Drugethovi. V zápise, ktorý vymenúva dediny patriace pod toto panstvo, sa spomína aj Skároš. Podľa zápisu z roku 1387 vieme, že v Skároši už stál kostol.

V roku 1415 však už Skároš patril bánovi Petrovi a jeho bratovi Štefanovi, ktorých rod sa označoval ako Zudar z Olnódu. Im dedina patrila aj za portálneho súpisu v roku 1427, keď tam bolo 15 port.

V tom čase sa nespočítavalo obyvateľstvo, ale tzv. porty. Porta je brána vedúca do hospodárskej usadlosti, ktorou môže prejsť voz ťahaný koňmi. Ak vezmeme do úvahy, že v jednej takejto usadlosti bolo so služobníctvom minimálne sedem ľudí, potom v roku 1427 mal Skároš minimálne 105 obyvateľov, čiže to bola na tie časy naozaj veľká dedina.

## Politika
* JUDr. Ľubomír Vranka, starosta

### Poslanci
* Július Bodnár
* Jozefína Hricová
* Monika Hudáková
* Slavomír Kéder
* Štefan Lacko
* Peter Német
* Lukáš Petrus
* Mgr. Monika Sitárová
* Margita Takáčová

## Kultúra a zaujímavosti
### Pamiatky
* Kúria rodiny Fekete, jednopodlažná klasicistická dvojtraktová stavba na pôdoryse obdĺžnika z prvej tretiny 19. storočia. Fasáde kúrie dominuje trojosový portikus s prelamovaným štítom s erbom rodu. V súčasnosti je objekt v dezolátnom stave a chátra. 

* Reformovaný kostol, jednoloďová pôvodne tolerančná stavba s polygonálnym záverom a predstavanou vežou z konca 18. storočia. Zásadnou prestavbou prešiel v roku 1932. Interiér je plochostropý, nachádza sa tu drevená trojramenná empora. Kostol má hladké fasády, polkruhovo ukončené okná. Veža je ukončená ihlancovou helmicou. 

* Rímskokatolícky Kostol Ružencovej Panny Márie, jednoloďová modernistická stavba so segmentovo ukončeným presbytériom a vežou tvoriacou súčasť jej hmoty z roku 1939. Kostol má hladké fasády s polkruhovo ukončenými oknami. Plochá hranolová veža je dekorovaná reliéfnym krížom nad markízou vstupu. 

## Galéria

Súbor:Slovakia Skaros view from nord.jpg|Pohľad zo severu
Súbor:Slovakia Skaros, church.jpg|Kostol Ružencovej Panny Márie
Súbor:Slovakia Skaros, municipal ofice.jpg|obecný úrad


## Referencie

## Iné projekty

## Externé odkazy
* 


Kategória:Obce okresu Košice-okolie
Slančík (okres Košice-okolie)

**Slančík** (v minulosti *Sálančik*, ) je obec na Slovensku v okrese Košice-okolie. V rokoch 1989 až 1990 bol Slančík súčasťou obce Slanec.

## Kultúra a zaujímavosti
### Pamiatky
* Rímskokatolícky kostol Narodenia Panny Márie, jednoduchá jednoloďová stavba s polygonálne ukončeným presbytériom a predstavanou vežou zo 16. storočia. Pôvodne bol postavený ako protestantská modlitebňa. Kostol má hladké fasády členené opornými piliermi a okná oblúkovo ukončené. Veža je ukončená ihlancovou helmicou, nachádza sa tu trojosové okno s tehlovým ostením. 

## Referencie

## Iné projekty

## Externé odkazy
* 


Kategória:Obce okresu Košice-okolie
Slanec (okres Košice-okolie)

**Slanec** (v minulosti *Sálanc*, ) je obec na Slovensku v okrese Košice-okolie.

## Vodné toky
Okolo Slanca tečie rieka Roňava.

## Kultúra a zaujímavosti
### Pamiatky
* Slanecký hrad, zrúcanina gotického hradu pôvodne z prvej polovice 13. storočia. Prvá písomná zmienka o hrade je z roku 1281. Prvotnou stavbou bola obytná, trojpodlažná veža s obrannou ochodzou. Rozšírený bol v 14. a 15. storočí. Madzi vlastníkov hradu patrili okrem Arpádovcov Drugetovci či Forgáčovci. Hrad zanikol v roku 1679 počas protihabsburských stavovských povstaní. V súčasnosti prebieha jeho konzervácia. 

Slanec 320 240.jpg|Slanecký hrad
Slanecký hrad (002).jpg
Hrad Slanec.jpg
Slanecký hrad (010).jpg

* Rímskokatolícky kostol sv. Štefana kráľa, jednoduchá jednoloďová stavba so segmentovo ukončeným presbytériom a predstavanou vežou z roku 1754. Kostol má hladké fasády a polkruhovo ukončené okná. Veža je ukončená ihlancovou helmicou. 

* Reformovaný kostol, jednoloďová tolerančná stavba so segmentovým záverom a predstavanou vežou z roku 1784. V interiéri sa nachádzajú dve protiľahlé drevené empory a centrálne umiestnená kazateľnica. Strop je zaklenutý pruskou klenbou. Fasáda kostola je hladká s polkruhovo ukončenými oknami. Veža je členená pilastrami a ukončená zvonovitou helmicou s laternou. 

* V minulosti stál v obci Forgáčovský kaštieľ, prízemná klasicistická stavba z 19. storočia s výraznými rizalitmi. Zbúraný bol v roku 1947. 

Slanec, dolní kostel.jpg|Reformovaný kostol
Slanec, pohled na kostel.jpg
Slanec, horní kostel.jpg|Kostol sv. Štefana kráľa


## Referencie

## Iné projekty

## Externé odkazy
* 


Kategória:Obce okresu Košice-okolie
Sokoľ

**Sokoľ** () je obec na Slovensku v okrese Košice-okolie.

Na území obce sa nachádza aj hrad Sokoľ.

## Osobnosti obce
* Ján Sabol (* 1939) – slovenský jazykovedec a vysokoškolský pedagóg

## Referencie

## Iné projekty

## Externé odkazy
* 


Kategória:Obce okresu Košice-okolie
Slanská Huta

**Slanská Huta** (v minulosti *Sálancká Huta*, ) je obec na Slovensku v okrese Košice-okolie.

## Kultúra a zaujímavosti
### Pamiatky
* Rímskokatolícky kostol Nanebovzatia Panny Márie, jednoloďová stavba s prvkami neogotiky s polygonálne ukončeným presbytériom a predstavanou vežou z prvej polovice 20. storočia. V interiéri sa nachádza pravdepodobne neobarokový oltár, stĺpová architektúra s tordovanými stĺpmi. Fasáda je dekorovaná oknami s lomeným oblúkom so šambránami. Veža je ukončená ihlancovou helmicou.  

## Referencie

## Iné projekty

## Externé odkazy
* 


Kategória:Obce okresu Košice-okolie